Un turist care a comandat două pizza a avut parte de un șoc atunci când s-a uitat pe nota de plată. „Pare o înșelătorie”
Un turist aflat în stațiunea montană Aspen, în SUA, a avut parte de o surpriză neplăcută atunci când a comandat două pizza și s-a uitat apoi pe nota de plată, scrie Mirror.
Turistul a postat o fotografie cu una dintre cele două pizza pe platforma Reddit, care părea puțin arsă.
„Vrea cineva să ghicească cât costă două pizza de 10” livrate în Aspen?”, a scris acesta în dreptul fotografiei.
Postarea lui a strâns peste 700 de comentarii, unde utilizatorii au încercat să ghicească prețul celor două pizza.
„Iată oferta: 91,66 de dolari inclusiv bacșiș. Verificându-mi contul bancar, am fost taxat cu 137,66 de dolari. Nicio poză cu cealaltă pizza, dar evident că nici măcar nu a fost bună”, a spus turistul.
„Ce naiba, poți să ceri băncii tale o rambursare sau ceva de genul? Asta pare o înșelătorie. Nu-mi pasă unde ești, nu ar trebui să coste peste 100 de dolari două „pizza” minuscule”, a scris un utilizator.
„Eu fac pizza la un restaurant fine dining italiesc. Cea mai scumpă pizza pe care o vindem costă 25 de dolari, pentru că știi că este pizza. Aluatul, sosul și brânza nu ar trebui să fie niciodată atât de scumpe”, a scris un altul.